"השנה קיבלנו מתנה גדולה... נפלה בחלקי הזכות לרשום את הבן שלי לחוג קראטה אצל אורי. לא ידעתי למה לצפות, אבל כבר אחרי השיעור הראשון הבנתי שזכיתי.השקט והשלווה בה מועברים השיעורים, הערכים אותם אורי מלמד את הילדים, תחושת המסוגלות שהוא נותן להם ואיך שהוא לא מוותר לאף אחד מהתלמידים.אז החלטתי לשתף אתכם במתנה הזאת ולאפשר גם לכם להנות ממנה.זה אחד הדברים הכי טובים שאתם יכולים לעשות למען ילדכם.בימינו שמערכת החינוך והמורים לא מספיק פנויים להעצמת הילדים, להקנות להם תחושת ביטחון ושמאמינים בהם, זה חובה לתת להם את זה ממקור אחר ואורי זאת הכתובת.אני רואה מדי שבוע איך אורי עם הילדים ואני כל פעם מחדש מתמוגגת.אז בעקרון לא בא לי שיירשמו מלא ילדים כי אז הקבוצה תגדל וזה... אבל שמגיע אז מגיע וגם כי אני חייבת לכם ההורים את המידע הזה כדי שילדכם יתפתח, יתחזק נפשית, יתעצם וירגיש שהוא מסוגל לעשות הכל אם הוא לא מוותר לעצמו.זה לא עוד חוג, זה הביה"ס לערכים ולכלים לחיים.אז תנו לילדכם ולעצמכם את המתנה הזאת."
אורי שלום,רציתי לשתף אותך בחוויה מרגשת עד דמעות שהיתה לי . זה התחיל בזה שהבן שלי ביקש בתוקף לבטל את השתתפותו בתחרות הקראטה השנתית. הוא חשש מהמעמד, הוא חשש להכאיב למתמודד שמולו וחשש לחטוף באותה מידה. הסברתי לו שהוא כבר התחייב, שיבוץ המתמודדים נעשה בהתאם, והכי חשוב - הניצחון אינו חשוב אלא ההתמודדות עם הפחד עצמו.בסופו של דבר הגיע הרגע הגדול. ראיתי את הילדים בקבוצות הצעירות יוצאים בוכים מהזירה וחייכתי לעצמי מהמחשבה של איך ילדים כל כך צעירים לוקחים את הדבר הזה כל כך ברצינות. ראיתי גם אותך ואת תלמידיך הבוגרים, ניגשים אליהם, מחבקים אותם וגאים בהם.כשהתיישבנו, בעלי ואני לצפות בבן שלנו, הרגשתי איך ליבי מתכווץ והרגשתי בהזדהות מוחלטת את כל החששות שהבן שלי תאר לי קודם. כשהוא "חטף" זזתי הצידה כדי לא לחטוף, כאילו אני היא שעומדת על הזירה. ראיתי אותו מתמודד בזירה, מרוכז, נחוש, קר רוח, מיומן - ובכל אמת מידה משמעותית - מנצח!!!אני מודה לך על האמון שאתה נותן בתלמידים שלך, על הכבוד שאתה מפגין כלפיהם ועל הציפיות הגבוהות שלך מהם. אין לי ספק שהחוויה שלהם מה"סיבוב" הזה אצלך, שעתיד להימשך לפחות עד גיוסם לצה"ל ( ואתה לגמרי יכול לתפוס אותי במילה) יהווה נדבך משמעותי בחייהם.
דנה מספרת על בנה לביא שהתחיל שנת אימונים בקבוצת הגן לאחר שסיים שנה בקבוצת ה"טרום קראטה"
"אורי היקר , חיפשנו השנה בפעם הראשונה חוג לבנינו לביא בן החמש . היה חשוב לנו שיהיה חוג איכותי ולא מסחרי עם יחס אישי . אכן אצלך מצאנו מענה לבקשותינו ואף מעליהן. משבוע לשבוע אנו רואים את התקדמותו של לביא בחוג, הן בפן הפיזי והן במישור המשמעתי. אתה מעביר את החוג בעדינות מיוחדת תוך הקשבה לצרכי הילדים, יחס אישי , וכבוד הדדי. תודה מקרב לב , עלה והצלח ."
"זה ברור כי המילים רק מקטינות את התחושה ואת התודה:ביטחון עצמי, עצמאות, אחריות, התמדה, ערכים, מודעות גוף ועוד... בסה״כ נרשמנו לחוג קראטה. בסה״כ!!!!תודה אורי סנסיי, על ההשקעה בילדים (איתי 6, עמית 7) וגם בנו ההורים, על שיתוף פעולה ועל מי שאתה.אריגטו!!משפחת למל."
"את השיפור ניתן היה לראות כבר מהאימון הראשון, עלייה משמעותית בבטחון ובדימוי העצמי.מעבר לזה שילוב של ערכים כמו כבוד וחברות עם שמחה והנאה בהחלט יותר מחוג"
"במסגרת פרויקט "הורים מספרים"... רציתי לספר ש.. אופיר בני מזה כשלוש שנים מתאמן אצל סנסאיי אורי.אופיר החל את האימונים בהיותו בן 4.5 וכצעיר המתאמנים לא זכה ל"הנחות" אלא נדרש לעמוד בכלל הדרישות ככולם,דבר שהוכיח חד משמעית כי זו הגישה הנכונה ללמד ולחנך.בזכות הגישה היחודית של סנסאיי אורי לילדים, השלווה, נועם ההליכות וההתעקשות על קטן כגדול, אופיר מרגיש בטוח ומתמיד באופן מעורר השתאות. אופיר אינו מוכן לפספס שום שיעור, יתרה מכך, מוותר על פעילויות כגון ימי הולדת אך לא מוותר על אימון קראטה. זה בעיניי אומר הכל.השיעורים מעצימים, חווייתיים ומעבר לפעילות גופנית מקנים גם ערכים.זה הרבה יותר מאימון קראטה ועל כך תודתי הגדולה."
"אורי, תודה על שנה מאוד מוצלחת.שני ילדי חשים תחושת שייכות הם מאוד נהנים מהשיעורים ומאוד מצטערים אם הם נאלצים להפסיד שיעור לעיתים.אתה מקנה להם תחושה של שלווה ואורך רוח שמעט חסרה להם.ניכר עליהם שהם משתפרים מהר מאוד ברמה וחשים גאווה.המשך כך,אורי סגל"
תמר לביא כותב על שני ילדיה אשר מתאמנים אצלי 23/6/2016 "הי אורי, שלושת ילדי התאמנו אצלך, שניים מהם גם כיום. עם השנים אני רואה איך האימונים אצלך מחזקים את הגוף ולצידו גם את הרוח. ההקפדה של הילדים על נוכחות באימונים אינה מובנת מאליה ואצל הילדים שלי היא מלווה גם ברצינות עמוקה שבה הם מתיחסים לאימונים. שני אלו מהווים, תמונת ראי של היחס שלך אל האימונים ואל התלמידים שלך. מעבר לכך אני רואה גם את היחס של הילדים אחד אל השני, את הזהירות שבה נוהגים התלמידים החזקים והמנוסים עם הצעירים, את השיתוף שלהם בלמידה ובהוראה ואת ההתמודדות עם קושי וכשלונות. כל אלו נרכשים אצלך, לצד האימון באמנות הלחימה. תודה גדולה. תמר"
"אורי שלום רב,הכרנו אותך לפני חודש בערך ומעבר לכך שזה חוג קארטה עבור בני יהונתןזו חוויה מדהימה עבורו הוא מחכה שכל יום יהיה יום שלישי! מעבר לכך אתהמעביר להם חינוך ערכי ומוסרי לדרך ארץ שמבחינתנו כהורים יש לכך ערך עליוןחשוב מאוד בדור של היום. תודה על הנתינה ועל כל מי שאתה, "ישר כח"משפ' שבו"
אמא מספרת על חווית האימון של שני בניה 22/6/2016 "אורי יקר,סוף שנה זו הזדמנות מצויינת לבחון מה השגנו ולומר לך תודה גדולה!הבן הקטן שלי התאמן אצלך זו השנה השלישית, גיבשת קבוצה איכותית שמתקדמתברצינות ומקצועיות הרבה מעבר לגילם (7).הוא התפתח אצלך בהרבה מובנים שהם מעבר לקרטה.המדיטציות, המשמעת, הכבוד לאחר ולמאמן, החיזוקים והקשר שנוצר בינך ובינו מבורך ומוערך מאוד.הבן הגדול שלי, כבר בן 13, מסיים שנה של אימונים פרטיים בהם עבר דרך מדהימה ממש!הפכת את הילד השדוף שלי לבחור שרירי, חזק, בטוח בעצמו.לא מובן מאליו עבורי שהוא התמיד להגיע שבוע אחר שבוע לאימון מפרך ומאתגרואני מודה לך על שהצלחת ליצור איתו קשר של הערכה ואמון איתו. אתה מאמן יוצא דופן ללא ספק.מאמן קרטה ומאמן ילדים לחיים.ועל כך תבורך ! נפגש גם בשנה הבאה."
"בננו יאיר , בן 9 , משתתף באימונים מזה ארבע שנים ברצף וללא כל הפוגות.זה למעשה אומר את הכל...ילדים בגילאים האלו מתקשים להתמיד,וכידוע נוטים לזגזג בין מספר תחומי עניין שזה עניין טבעי והגיוני,אך עם זאת כשהם חווים דבר טוב ונכון הם יודעים שעליהם להישאר ולקבל ממנו את המקסימום.העובדה שיאיר מתמיד על רצף תקופה כה ארוכה,וכמובן כבר הודיע שימשיך הלאה גם בשנה הבאה, אומרת הכל על סנסיי אורי וולף, שהוא לא רק מדריך מופלא אלא דמות חינוכית ממדרגה ראשונה . אנחנו גאים להיות חלק מביה"ס לאומנות הלחימה, ומודים על הזכות לקבל את סנסיי אורי כחלק משמעותי בחייו של יאיר" ליאת אמא של רועי מספרת 21/6/2016 סיכום חוויות - השתתפות בחוג קארטה תשע״ובמהלך שנת הלימודים תשע״ו השתתף בני, רועי, בחוג הקארטה אצל אורי וולף. הגענו בהמלצתה החמה של חברה למושב, ואנו מסיימים את שנת הלימודים כאשר אנו ממליצים בחום על חוג זה. במהלך השנה הצטרפו חברים נוספים של בני רועי לחוג בהמלצתנו החמה. אורי הוא מדריך מקצועי, הרואה כל ילד וילד בחוג. החוג תרם מאוד לבני הן ברמה הגופנית, והן ברמה האישית. יש גם ערך מוסף בצידו של החוג- המדריך אורי משוחח עם הילדים בשפה עברית עשירה ותקנית, לצד מילים בשפה היפנית. וכמובן, הילדים לומדים גבולות במסגרת השיעור ועמידה בכללי השיעור, כולל לכבד זה את זה.במהלך השנה אורי אפשר להורים לשבת לצפות בילדיהם בזמן השיעור (דבר שאינו מובן מאליו, ישנם מדריכים רבים שיעדיפו לסגור את הדלת ולתת להורים להמתין בחוץ). היתה זו חוויה גדולה עבור בני רועי להשתתף בחוג של אורי, ואף חוויה עבורי כאמא לצפות בהתקדמותו של בני משיעור לשיעור. רועי אהב מאוד את שיעורי הקארטה, וללא ספק נמשיך להתאמן בחוג זה גם בשנים הבאות. כיום בני מסיים עם חליפת קארטה, עליה יש שלושה פסים, שכל פס הוא ״הרוויח״ בשיעור, באמצעות מאמץ. אורי גם מלמד את הילדים לעולם לא לוותר לעצמם, גם כשקשה. אורי מהווה דוגמה אישית לכל הערכים שהוא מעביר בשיעור. נהננו מאוד מהחוג, ואנו ממליצים בחום רב גם לכם, להתנסות בחוג זה.בברכה ליאת"
"כל מקום שהבן שלי מגיע אליו בשמחה ומתנתק מהבית ומהמסכים... מבחינתי זה רווחנוסיף לזה גם פעילות גופנית וחינוכית והרווח הוא מושלם.נהניתי לצפות באימונים, ולראות את ההתקדמות של הילדים משיעור לשיעור. נהניתי לראות את הגישה החינוכית השלווה והסמכותית שבה נקטת כלפי הילדים. קלטת מהר מאוד את נקודות החוזק והקושי של כל ילד וידעת להתאים את דיבורך ודרישותיך לכל אחד מהם.כששאלתי את בני אם ירצה להמשיך בשנה הבאה התשובה הייתה מיידית- כן!אז תודה לך על הכלוהמשך פעילות פורה ומהנה גם בשנה הבאה"
מן הרגע הראשון בשיעור נראה שאתה מפגין אסרטיביות שקטה ומשמעת שנראתה מתאימה לאומניות לחימה. הילדים כבר יודעים כיצד להסתדר לשיעור ונראה שכללי המשמעת ברורים. אתה מברך אותם ביפנית והם עונים לך. לאחר מכן מתחילה מדיטציה של 20 שניות בערך. כל זאת נעשה בשקט ובסדר. נראה שישנה דאגה לילדים ולשלמות גופם - הם לא הורידו נעליים בגלל הקור, והסברת שיש לתת אגרופים ובעיטות רק קרוב ליריב ולא לתוך גופו, זאת תוך הדגמה והסבר על איפוק ומשמעת ושליטה עצמית, זאת האחרונה ליוותה את כל השיעור. ישנם ערכים מוספים רבים בשיעור הילדים לומדים לספור ביפנית, להבחין בין ימין ושמאל, משמעת עצמית כמו שהזכרתי, בעבודה בזוגות החלפת בין הזוגות כך שכל יצא לילדים להתאמן עם בני זוג שונים. הסברת מה עושים ונתת לאחד הילדים להדגים מה שהיה יפה מאוד. הילדים תרגלו בעיטות, אגרופים, הגנות ותנועה. עברת ביניהם, הסברת בקול ובמגע וחילקת חיזוקים חיוביים לילדים תוך קריאה בשמם. אתה פונה לילדים בבגרות ומספק להם הסברים על שאלות שעולות בשיעור אבל לא גולש יותר מדי. ישנה דאגה לבטיחות בזמן השיעור ובסופו היה משחק קצר של נגיעות בגב היריב, השתתפותך הייתה הדגמה יפה לילדים איך זזים והילדים מאוד נהנו. לאחר מכן נעשה סיכום והסבר מה הם יעשו בשיעורים הבאים. הילדים קדו קידה וברכו ביפנית.השיעור היה טוב מאוד. ונראה שדרך הלוחם היפני – השליטה העצמית - תופס חלק יפה וחיובי בשיעור.
11/2/2015 ליאת למל על השינוי בבנה בן ה5 וחצי אשר החל להתאמן לפני מספר חודשים אצל אורי וולף "מה שהחל כ"חוג" התגלה כאירוע מחולל. עמית (5.5) פעם בשבוע, מתארגן, מתלבש ומצפה להגיע לשיעור הקראטה שלך, אורי והתוצאה שקיבלנו היא הרבה מעבר לאמנות לחימה. ילד יודע מי מקשיב לו ורואה אותו באמת ובגובה העיניים ולכן הוא מתמיד, משקיע, מגיע לתוצאות עם עצמו ומקבל עידוד.תודה אורי על הדוגמה האישית, על הקניית ערכים ועל הדרך הייחודית שלך להעביר את ה"חוג". אמנם זאת רק ההתחלה עבורנו וכבר אפשר לומר שעמית "הצמיח" ביטחון (במיוחד בפרידה בבוקר לגן).אריגטו "
"כשסיפרתי להלל שיתכן ויכל להשתתף בחוג הקראטה הוא התרגש מאוד, "אוכל ללמוד להיות נינג'ה?!?!" זו היתה התגובה הראשונית. הסברתי שבגלל שיחסית לשאר הילדים הוא קטן יצטרך לעבור שיעור ניסיון ולהוכיח למדריך שהוא באמת ראוי ומסוגל להשתתף בשיעור.אחרי השיעור הראשון ההתרגשות היתה בשיאה, הלל ניגש לאורי ושאל אם יוכל להגיע גם לשיעור הבא. כשנענה בחיוב היה ממש מאושר. מאז לפני כל שיעור הוא מתרגש מחדש, מבחינתו כל שיעור הוא מבחן לשיעור הבא. ובאמת מילד "עפיפון" שנמצא בעולם שלו- הוא הפך ערני וחד, לא מפספס הוראות, וממלא אחריהן בקפידה. מילד שנוטה להיגרר למוקדי הרעש והשובבות הפך להיות במקרים רבים דוגמא לאחרים להקשבה שקטה ושלווה.מילד מופנם, ביישן וחסר ביטחון מעט, הפך להיות "לוחם" ו-"תלמיד נינג'ה", ומקיף את עצמו בחברים ברמתו האינטלקטואלית ולא מתחת.הדבר היפה ביותר לראות ולחוות הוא שהלל מיישם זאת גם מחוץ לחוג כדרך חיים- מקשיב, מכבד, חולק עם אחרים וסובלני.מצפים לעוד התפתחות ארוכה יחד.תודה."
"כמה מילים על סנסאיי אורי וולף,אחרי הכרות של חודשיים ואימונים בדוגו בחצור הגעתי למסקנה נחרצת אין כל ספק שאתה מעבר ממורה לקארטה אלה גם מורה לדרך לחיים... תודה על על האימונים והסבלנות!!! ונתראה בדוג׳ו"
"למרות שלא קל לו,אתה מדרבן אותו לעשייה,לדבקות במטרה, ולהתמודדות.זה נהדר וגם זה משפיע על כל התחומים!תודה רבה!!
"דידקטי, עוצמתי!תרגולים ותרגולים.שלא נזדקק, אבל נדע מה לעשות.תודה לאורי וולף.ממליצה"
27/11/2014 נעה צרפתי , בסיום סדנת הגנה עצמית בהדרכת אורי וולף "הסדנה הזו נתנה לי ביטחון ללכת ברחוב.זהו שיעור חוויותי, עם מדריך מוכשר ומצחיק.כל אישה צריכה לעבור סדנה שכזו כדי לעת איך להגן על עצמה.תודה רבה על שיעורים נהדרים.נעה"
27/11/2014 הילה זלינגר בת 15, בסיום סדנת הגנה עצמית בהדרכת אורי וולף "אני רוצה להודות על כך שלימדת אותנו כלים וטכניקות להגנה עצמית. אני בדרך כלל הולכת למקומות לבד, ופחדתי מאנשים שיגיעו ויאבקו בי, ואני לא אדע מה לעשות ואיך להגיב.במהלך הסדנה למדתי המון, ואני מקווה שלא אצטרך ליישם את מה שלמדתי, אבל במידה ויהיה צורך,אדע איך להתגונן, ולא לפחד, לצעוק ולהגיב.תודה רבה! הילה"
"סנסאי אורי היקר,אופיר נהנה מאוד מימי האימון המרוכזים בסוכות, ובכלל לאורך השנה שעברה ובשנה הנוכחית.אין ספק שחוג הקראטה עבורו הינו מקום נפלא להעצמה אישית ולפיתוח מיומנויות חברתיות, תוך לימוד ערכים.גישתך לילדים מדהימה בסבלנות, בשיחה בגובה העיניים, ובהנחלת הידע המקצועי באופן מעורר השראה, ואפילו התפעלות.תודה על הכל!"
25/10/2014 עדו תדמור על אימוניו בקראטה ג'וטסו[ בבית הספר לאמנויות לחימה והגנה עצמית בהדרכת אורי וולף "קראטה מלמד אותך לא לוותר כשקשה.בזמן האימון שלי עם אורי וולף, צברתי ביטחון עצמי,למדתי משמעת והתמדה.ולמדתי לעמוד על שלי בכל מצב"
"רציתי להודות לך על האימון האינטנסיבי והענייני שעשית לבננו דניאל.יש לציין שבזכות אכפתיות והמקצועיות שלך, הצלחת תוך פרק זמן קצר יחסית, לתת כלים חיוניים.דניאל הגיע להישג מרשים מבחינה גופנית, הילד קיבל בטחון עצמי ורצון לעסוק בספורט בכלל.על כך אנו מודים לך מאוד.בהצלחה בהמשך דרכך!ראובן וסופיה רובין."
10/4/2014 אלי אלטמן כתב בדף הפייסבוק שלו "לכל תלמידי שורין ריו קראטה בהדרכת אורי וולף חיכיתי הרבה זמן לרשום את הפוסט הזה והנה הגיע הזמן , אני ובני למדנו אצל אורי בקיבוץ יד מורדכי במשך שנה אחת . כשהתחלתי להתאמן הייתי מעשן קופסה וחצי ליום ובקושי רב סיימתי אימון. בשיעור האחרון שאורי הודיע לנו שלא יתקיימו אימונים בשנה הבאה הפסקתי לעשן . עברו שנתיים אני עדיין ללא סיגריות את הקראטה החליפה הריצה לא מזמן סיימתי את חצי המרתון הראשון שלי ויש עדיין לאן להגיע. הרבה בזכות אורי וזה הזמן לנצל את המקום הזה להגיד תודה תמשיך להיות המורה שאתה, לא רק לקראטה אלה לחיים בכלל היה לי הכבוד להכיר בן אדם כמוך רק בריאות מיד מורדכי"
"סנסאי, תודה לך על ההשקעה,המקצוענות הרבה,וכל רגעי הדאגה,תודה על שאותנו הזזת,תודה על שאותנו קידמת,על לימוד לערכים חשובים לחייםכבוד עצמי, לסביבה לזולת, להצלחה בלימודיםגם כשאת התנועות היינו שוכחים,גם כשהיו רגעים מביכים,עם סבלנות נהדרתויסודות לתפארת,שאת המתח שברוועל העייפות התגברו,תודה על הכל,אתה פשוט גדול!"
"יאיר שלנו הפך בן שש רק לאחרונה, והגיע לחוג כילד צעיר אשר לו זו התנסות ראשונה בעולם הקראטה. החל מרגע המפגש עם אורי (סנסאי), היה חיבור מיידי ותוך שניות יאיר הפך לתלמיד צייתן, קשוב ודרוך לקבלת המשימה הבאה. החוג מוציא ממנו את המיטב שבו, וזו פשוט חוויה מדהימה לצפות בו במהלך החוג מגיע לריכוז מלא ושליטה עצמית, תוך שיפור המיומנויות הנרכשות"
"האימון מובנה מאוד, תוך מתן הסברים וקשב רב לכל תלמיד.ההתייחסות פרטנית ומכבדת מאוד, תוך שימת גבולות וכללים ברורים, יחד עם זאת ישנו מקום לביטוי האישי של כל תלמיד.זה לא רק אימון קראטה, אלא מקום שבו כל תלמיד מקבל ערכים נוספים במובנם המקורי - חברות, צניעות, כבוד עצמי ואחד לשני וכדומה."
"הופתעתי שאני מסוגלת להשתחרר מתוקף חזק ממני, במיוחד שהתוקפים באימון היו גברים מחוג הקראטה."
"גיליתי שיש הרבה "טריקים" להשתחרר מאחיזות של תוקף.להפתעתי גיליתי שאפילו אני מסוגלת להשלים את התרגילים, וגם להשתחרר מתוקף גדול ממני." נעמה רביד 7/1/2013 על ביתה רז בת ה5 שמתאמנת בקראטה ג'וטסו בבית הספר לאמנויות לחימה והגנה עצמית בהדרכת אורי וולף "רז בחרה להצטרף לאימוני הקראטה, היא מתמידה ולא מוכנה לפספס שום אימון.מתרגשת מכל אימון ומדגימה לנו בבית את מה שלמדה.היא מדברת על החוג הרבה. רואים שהחוג רציני, והמדריך מתנהג בכבוד רב לתלמידים, עם המון רצון ללמד ולחנך.ממליצה בחום, החוויה היא לא רק הקראטה אלא לכבד אחרים!"
"אורי היקר! תודה רבה על שנה של חיזוק, תמיכה ולימוד. יותם: למדתי ממך הרבה, גם חיזקת אותי וגם לימדת אותי כיצד להגן על עצמי, דבר שהיה לי מאוד חשוב. מעבר לכך שנהנתי להפגש אתך וללמוד ממך. מאחלים לך בהצלחה ובטוחים שתמשיך לתת הרבה לכל מי שתפגוש כמו שנתת לנו הבכרים"
"בעברי התאמנתי בכמה וכמה מקומות וקבוצות. הקושי העיקרי שהיה למאמן היה לשים לב לכולם ולתת את תשומת הלב הדרושה.כבר באימון הראשון יכולתי לראות שמעבר למאמן ששם דגש על לתת לתלמידיו את תשומת הלב הדרושה, יש בן אדם שיודע להקשיב. אם זה לחוסר הסכמה על דרך ביצוע התרגיל/ טכניקה, או אם זה על סתם מחשבות הנוגע לאימון או לתרגיל שעושים באותו הרגע.האימונים מוכיחים שקראטה היא לא אומנות קלה כמו שרבים חושבים. מתאמנים חזק על ספיגה ומכות חזקות, על חיזוק הביטחון העצמי, וכמובן שהרמוניה ומשמעת. האימון יכול להיות קשה מאוד פיסית, ולמאמן הכי חשוב שתהנה מהאימון, אחרת זה לא שווה כלום."
"מאמן מנוסה, שמקפיד על הפרטים הקטנים. חברה טובה וחווית אימון מצוינת."
"מאמן נראה על פניו עם המון רגש וניסיון בהוראה ובהבנת התלמיד ויכולתו.מדוייק בהסברים.זמין ופנוי לשאלות מצד התלמידים."
סיגל פיטוסי 5-6-2011 לגבי אימון אישי של בנה בבית הספר לאמנויות לחימה והגנה עצמית בהדרכת אורי וולף "לאורי היקרפניתי אלייך לאחר המלצה של מאמן בכיר בתחום אומנות הלחימהשהפנה אותי אלייך וללא היסוס פסק שאתה ורק אתה מתאים לבקשתי.חיפשתי מאמן אישי לבני שסובל מביטחון עצמי מאוד נמוך.(עקב תיסמונט הטוראט)לאחר שיחה ראשונה אתך הבנתי שהוא אכן לא טעה.מהפגישה הראשונה בני התחבר אלייך ומאוד סמך עלייך ויחד התקדמתם בצורה מאוד מבטיחה.אורי יקיריתודה על המסירות המלאה בעבודתך.תודה על הנתינה ההבנה והתמיכהתודה על המקצועיות והזמינותתודה על האמון והפרגון.והמון הצלחה בהמשך דרכך.בברכהסיגל פיטוסי"
"מאוד נעם לי השיעור הראשון. האווירה הרגועה והיחס האישי איפשרו לי להתרכז ולזרום והשאירו טעם של עוד.תודה!"
"מורגש שילוב של רוחניות ופרקטיות, כל זה בסביבת אנשים וסטודיו נעימים."
"אימוני הקראטה משלבים טכניקה, יכולת פיזית וכושר עם שיפור השליטה על התנועה ועל הכוח, מיקוד שלהם ופיתוח יכולת להשתמש בהם בצורה נכונה ויעילה יותר. האימונים תורמים לי לרכישת כלים ומיומנויות, מאתגרים אותי וממצים את היכולת שלי להתרכז. האימונים מגוונים מאוד ומותאמים ליכולות המתאמנים, כך שהם יכולים לתרום לכולם."
בהתייחס לסרטון בנוגע להגנה עצמית שמשודר בערוץ אגו טוטאל, ולאחר שעברה את הסדנה:"כן כן, זהו סנסאי אורי וולף- המורה שבזכותו כולם יודעים שמסוכן להתעסק איתי...ממליצה בחום."
"הגעתי מדרום הארץ לשיעור ניסיון ונהנתי מכל רגע-אופן ההדרכה, התוכן שהועבר ואווירת השיעור היו קליטים וקליליםלמדתי מהשיעור הרבה דברים שיעזרו לי,מומלץ בחום."
"לפני שהגעתי לשיעור לא היה לי ידע בהגנה עצמית, השיעור היה אינטנסיבי וכלל תכנים רבים שהועברו בצורה מצויינת בזמן קצר.יצאתי מהשיעור בהרגשה טובה."
"שיעור קראטה עם אורי סנסאי זו חוויה גדולה. החל מתרגילי החימום ועד לאימון עצמו כאשר הכל נעשה באווירה טובה וכייפית שמשולבת בלמידה מהנה, שנותנת תחושה של סיפוק גדול וביטחון בכישורים שאתה רוכש בשיעור. בסוף השיעור אתה באמת מרגיש טוב יותר, בטוח יותר ובכושר גופני טוב יותר."
Amir Hubsch - France 25-8-2010 לאחר שיעור בבית הספר לאמנויות לחימה והגנה עצמית בהדרכת אורי וולף ."The Karate training in Uri's Dojo was a new and intense experience for me. Very good techniques, self-defense and physical training"
אהרון גולדשטיין 25-8-2010על האימון בבית הספר לאמנויות לחימה והגנה עצמית בהדרכת אורי וולף "סנסאי אורי , תודה רבה פעם נוספת על אימון מקצועי אינטנסיבי ומעייף אצלך בדוג'ו אני תמיד מקבל כלים חדשים להתמודדות עם מצבים מסוכנים ומורכבים."
"קראטה- תחום שהיה רחוק מאוד מסדר היום שלי, ותוך חצי שנה הפך לחלק בלתי נפרד מהשבוע שלי.הצטרפתי כי חיפשתי משהו שישלב אימון כח/חיזוק עם פילוסופית תנועה. גיליתי תחום שיש בו הרבה כבוד לגוף, ליציבה נכונה, לתנועה הרמונית ומדוייקת, לזריזות ולשימוש מבוקר ומווסת בכח.האימונים הם עבורי חוויה אנרגטית ופיזית, הרבה בזכות המקצועיות, היצירתיות ותשומת הלב האישית של אורי סנסאי.אני יוצאת מהאימונים מלאת מרץ, כח ושמחה.תודה."
"השיטה שונה מכל מה שהכרתי בקראטה. השיטה לא עובדת על קווים ישרים. זוהי שבירה של כל מוסכמות הקראטה שהכרתי משנות אימון קודמות. האימון מפתח הן את הכושר הגופני, המודעות ליכולת העצמית, ואת הכח הטמון בכל תנועה. אצל אורי סנסאי כל הגנה היא התקפה!אני נהנה ללמוד ולהתפתח בהנחייתו."
"קראטה = דרך חיים. אני מרגישה שזכיתי להתאמן בדוג'ו של אורי סנסאי. כל שיעור מעמיק, וכל תלמיד לומד וצומח מהאימונים. כייף להרגיש את ההבדלים והשינויים בהרגשה, בשליטה ובהרמוניה בין הגוף לנפש. הזדמנות מעולה להשקיע בעצמך!תודה רבה."
"It was an absolute pleasure having the opportunity to join one of Sensei Wolff's classes while I was in Tel Aviv. It really opened my eyes to the discipline, and awareness required to be skillful at martial arts. But the most surprising thing for me, was seeing the progress I had achieved by the time our short 2 hour class was finished. When I started I was unable to complete any of the tasks given efficiently or fluently. However, by the time we were finished, Sensei Wolff had provided me with the explanations, and lessons necessary to keep my confidence level high, and my nerves calm enough to complete the tasks with incredible accuracy. If I could say anything about Sensei Wolff and his classes, it would be this; If you have any desire to gain confidence, practice discipline, learn the martial arts, or have an intense physical and mental workout, take his course! Thank you Sensei Wolff for teaching me, and being kind enough to slow your class down a bit so a foreign ear can understand and learn!"